钦定古今图书集成/理学汇编/文学典/第138卷 > 《王言如丝赋》〈以有云如丝演若纶组为韵〉谢观
## 钦定古今图书集成/理学汇编/文学典/第138卷 > 《王言如丝赋》〈以有云如丝演若纶组为韵〉谢观

“君言之重兮发彼加人；如丝之细兮出已成纶。”将植
枢机之本，必滋秒忽之因。初具体而微，降一句之绳
准；俄触类而长，入百司而缕陈。是知作彼纪纲，从而
推阐密旨，欲布殊私以展。透冕旒以尚细，入钧衡而
渐演。及尔如贯，审知词理绵绵；抟之则微，益见言密
茧茧。且夫谓至密而已著，将未闻而已闻。遂意淫绎，
“随声纠纷。无类而洪纤起散，有条而派脉别分。离一
庭之间，听皆历历；出九门之外，远矣”云云。是故遐迩
羁縻，上下联络。毛举之赞是恤，蚕食之诚讵作。诏多
事而折藕难比，写绸缪而曳绪不若。遇终军之一请，
便吐长缨；后龚遂之载言，俄陈乱索。不同抱布而取，
讵等茹柔而吐。孜孜下问，义同小往大来，轧轧若抽，
事符以索继组。不可卷也，引而伸之。不滞异维舟之
绋，无点殊墨子之丝。与夺而起于分寸，倾危而失在
毫厘。夫如是，上言也不可不精，下闻也不得不受。知
驷足之难及，保三缄之可守，语不堕而寰宇归心，思
无邪而蛮夷稽首，可以网罗八表，可以伦贯九有。然
后缉熙不紊，条章有馀，自契不言化矣。岂假闻斯行
诸，方知微细之喻也。敢愿戒慎之所，如